3. વધુ પડતા ભોગવિલાસને ટાળો : પુરુષની જેમ સ્ત્રીઓ પણ વધુ પડતો ખર્ચ કરવાને લીધે ક્યારેક નાણાભીડનો સામનો કરે છે. એ જરૂરી નથી કે સ્ત્રી કમાતી હોય કે પછી ગૃહિણી હોય. આના પરિણામે તે દેવાના ચક્કરમાં ફસાય છે. જ્યારે મગજમાં પૈસા અંગે કોઈ સમજણ હોતી નથી ત્યારે માથા પર કોઈ જવાબદારી પણ હોતી નથી. આથી નાણાનો ખર્ચ કરતી વખતે તે વિવેકબુદ્ધિ જાળવતી નથી. જ્યારે સ્ત્રી ક્રેડિટકાર્ડ દ્વારા ખરીદાયેલી ચીજ - વસ્તુઓના બિલની ચુકવણી કરતી થશે અને ઉધાર લીધેલી વસ્તુઓની ચુકવણી તેની જાતે કરશે ત્યારે પોતાના આવેગો તેમજ ઉત્કંઠાઓ પર કેવી રીતે સંયમ - કાબૂ રાખવો એ સમજતી થશે. આ રીતે પરિવારની તમામ નાણાકીય સ્થિતિમાં પણ સુધારો થશે.